ສຫລ ຈັບກຸມ ຜູ້ຕ້ອງສົງໄສ ໂຈມຕີ ກົງສຸນ ຢູ່ Benghazi ໄດ້ແລ້ວ (ວີດີໂອ)
ໂຄສົກທຳນຽບຫ້າແຈ ຢືນຢັນວ່າ ນາຍ Ahmed Abu Khatallah ໂຕການສຳຄັນ ໃນການໂຈມຕີ ກົງສຸນອາເມຣິກາ ທີ່ Benghazi ຢູ່ໃນກຳມື ຂອງສະຫະລັດແລ້ວ.
ສະລັດໄດ້ຈັບກຸມຜູ້ຕ້ອງສົງໄສທີ່ສຳຄັນຄົນນຶ່ງ ໃນການໂຈມຕີ ສະຖານກົງສຸນສະຫະລັດທີ່ເມືອງ Benghazi ປະເທດລີເບຍ ໃນປີ 2012 ທີ່ໄດ້ສັງຫານ ເອກອັກຄະລັດຖະທູດ ຂອງສະຫະ ລັດ ທ່ານ Christopher Stevens ແລະຄົນອະເມຣິກັນອື່ນໆ ອີກ 3 ຄົນນັ້ນ ໃນວັນອັງຄານວານນີ້ ທຳນຽບຫ້າແຈ ກ່າວວ່າ ໜ່ວຍປະຕິບັດ ງານພິເສດ ໄດ້ຈັບກຸມນາຍ Ahmed Abu Khatallah ໃນ ວັນອາທິດຜ່ານມານີ້ ຢູ່ໃກ້ໆກັບເມືອງ Benghazi ມີລາຍ ງານວ່າ ຜູ້ກ່ຽວໄດ້ຖືກກັກຂັງໄວ້ຢູ່ໃນເຮືອກອງທັບເຮືອຂອງ ສະຫະລັດເພື່ອທຳການສອບປາກຄຳ ແລະຈະຖືກສົ່ງມາຍັງສະຫະລັດ ເພື່ອດຳເນີນຄະດີ ໃນສານພົນລະເຮືອນ ໃນຂໍ້ຫາຖານທຳການຄາດຕະກຳນັ້ນ ປະທານາທິບໍດີ ບາຣັກ ໂອບາມາ ກ່າວວ່າ ທ່ານໄດ້ອະນຸຍາດໃຫ້ທຳການປະຕິບັດ ງານດັ່ງກ່າວ ເພື່ອຈັບກຸມນາຍ Khatallah ນີ້ ແລະກ່າວຕື່ມວ່າ ຜູ້ຕ້ອງສົງໄສວ່າ ເປັນຜູ້ກໍ່ການຮ້າຍ ອະດີດລັດຖະມົນຕີການຕ່າງປະເທດສະຫະລັດ ທ່ານນາງ Hillary Clinton ຊຶ່ງ ເວລານັ້ນເປັນນັກການທູດຂັ້ນສູງສຸດຂອງສະຫະລັດໃນຕອນການໂຈມຕີທີ່ເມືອງ Benghazi ເກີດຂຶ້ນນັ້ນ ກ່າວຜ່ານຕາໜ່າງ ໂທລະພາບ CNN ວ່າ ທ່ານນາງຍັງ ກຳລັງຊອກຫາຄຳຕອບຢູ່ ໂດຍເອີ້ນເຫດການດັ່ງກ່າວວ່າ ທ່ານນາງ Hillary ກ່າວຕື່ມວ່າ ທ່ານນາງຫວັງວ່າ ການຈັບກຸມນາຍ Khatallah ຈະຕອບຄຳຖາມຕ່າງໆເຫຼົ່ານີ້ ແລະວ່າໃຜຢູ່ເບື້ອງຫຼັງຂອງ ການໂຈມຕີ ແລະເຫດ ຈູງໃຈນັ້ນແມ່ນຫຍັງ